مسجد شہوان

جامع شہوان، جسے جامع شيخ شط یا مسجد زین الدین بھی کہا جاتا ہے، عراق کی قدیم تاریخی مساجد میں سے ایک ہے۔ اسے زین الدین ابو حسن علی بن بکتکین نے تعمیر کیا تھا جو 563ھ/1168ء میں وفات پائے۔ بعد میں اس کی مرمت و توسیع عہدِ عثمانی میں کی گئی۔ یہ مسجد موصل میں نہر دجلہ کے کنارے محلہ الشہوان میں واقع ہے اور اب بھی اپنی قدیم و ثقافتی طرزِ تعمیر کو محفوظ رکھے ہوئے ہے۔

یہاں ایک مدرسہ بھی قائم تھا اور روایت ہے کہ سب سے پہلے یونس بن منعة کو اس میں تدریس کے لیے مقرر کیا گیا، پھر ان کے بعد ان کے صاحبزادے کمال الدین نے تدریس کی اور اسی نسبت سے یہ مسجد مدرسہ كماليہ کے نام سے جانی جانے لگی۔

یہ مسجد اگرچہ مدرسہ کی طرز پر تعمیر کی گئی، مگر اس کا تعلق مدرسہ زينيہ سے نہیں ہے جسے زین الدین ابو حسن علی بن بکتکین نے ہی قائم کیا تھا۔ اس مدرسے کی عمارت کو آج جامع شيخ الشط کہا جاتا ہے۔ شیخ الشط دراصل حاج محمد افندی افغانی تھے جو خراسان کے ایک بڑے خاندان سے تعلق رکھتے تھے۔ انھوں نے تصوف کا طریقہ اختیار کیا، مختلف ممالک کا سفر کیا، پھر موصل میں سکونت اختیار کی اور مدرسے کے صحن میں ایک تکیہ قائم کی۔ ان کی وفات کے بعد انھیں وہیں ساتویں صدی ہجری میں دفن کیا گیا۔

مدرسے کے اردگرد رہائشی مکانات بھی تعمیر کیے گئے جو مدرسے کی اراضی پر وقف کے طور پر قائم ہیں اور انھیں عرصات وقفیہ کہا جاتا ہے۔ دليل الجوامع والمساجد التراثية والأثرية - ديوان الوقف السني في العراق - صفحة 117.

 حوالہ جات 

زمرہ:تاریخی مساجد
زمرہ:موصل میں مساجد
زمرہ:آثاریات عراق
زمرہ:ویکی ڈیٹا والے صفحات